**N Á R O D N Á   R A D A    S L O V E N S K E J   R E P U B L I K Y**

IV. volebné obdobie

  Číslo: SEPR-1077/2009

**1322**

**N á v r h**

na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne

**Predkladá: Materiál obsahuje:**

Výbor NR SR 1. Správa výboru

pre sociálne veci a bývanie 2. Návrh do Dozornej rady SP

3. Návrh na uznesenie NR SR

**Bratislava november 2009**

NÁRODNÁ RADA SLOVENSKEJ REPUBLIKY

IV. volebné obdobie

Číslo: SEPR-1077/2009

**Správa**

**Výboru Národnej rady Slovenskej republiky pre sociálne veci a bývanie o výsledku prerokovania návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 1322)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prezident Asociácie zamestnávateľských zväzov a združení Slovenskej republiky Tomáš Malatinský oznámil Národnej rade Slovenskej republiky listom zo dňa 30. októbra 2009, že Prezídium AZZZ SR uznesením z 23. septembra 2009 navrhlo Národnej rade Slovenskej republiky v súlade s § 123 odsek 4 zákona č.461/2003 Z. z. o sociálnom poistení zvoliť Mgr. Branislava Masára za člena Dozornej rady Sociálnej poisťovne ako zástupcu navrhnutého reprezentatívnymi združeniami zamestnávateľov.

Dôvodom voľby člena Dozornej rady Sociálnej poisťovne navrhnutého reprezentatívnymi združeniami zamestnávateľov je zánik členstva smrťou člena  Dozornej rade Sociálnej poisťovne Petra Masára dňom 30. júna 2009 podľa § 123 odsek 17 písm. d) zákona č. 461/2003 Z. z. o sociálnom poistení.

Návrh na voľbu zástupcu navrhnutého reprezentatívnymi združeniami zamestnávateľov do  Dozornej rady Sociálnej poisťovne predkladá Národnej rade Slovenskej republiky Výbor Národnej rady Slovenskej republiky pre sociálne veci a bývanie, do ktorého pôsobnosti Sociálna poisťovňa patrí.

Výbor Národnej rady Slovenskej republiky pre sociálne veci a bývanie vzal na vedomie zánik členstva Petra Masára v Dozornej rade Sociálnej poisťovne dňom 30. júna 2009 a konštatoval, že je v súlade § 123 odsek 17 písm. d) zákona č.461/2003 Z. z.

Súčasne konštatoval, že  návrh na voľbu Branislava Masára za člena Dozornej rady Sociálnej poisťovne bol predložený v súlade so zákonom č. 461/2003 Z. z. o sociálnom poistení v znení zákona č. 677/2006 Z. z. a spĺňa podmienky stanovené § 123 ods. 5 zákona č. 461/2003 Z. z. o sociálnom poistení v znení zákona č. 677/2006 Z. z.

Bezúhonnosť Branislava Masára podľa § 123 odsek 5 zákona č. 461/2003 Z. z. je preukázaná výpisom z registra trestov zo dňa 6. novembra 2009.

Uznesením č. 306 z 26. novembra 2009 výbor súhlasil s predloženým návrhom na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne a odporúča Národnej rade Slovenskej republiky podľa § 123 ods. 3 a ods. 4 zákona č. 461/2003 Z. z. o sociálnom poistení v znení zákona č. 677/2006 Z. z. zvoliť za člena  Dozornej rady Sociálnej poisťovne

**Branislava Masára,** zástupcu navrhnutého reprezentatívnymi združeniami zamestnávateľov.

Výbor Národnej rady Slovenskej republiky pre sociálne veci a bývanie v súlade s volebným poriadkom o voľbe a odvolávaní iných funkcionárov

o d p o r ú č a

Národnej rade Slovenskej republiky, aby voľba člena Dozornej rady Sociálnej poisťovne sa konala verejným hlasovaním.

Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykonajú nové voľby na niektorej z ďalších schôdzí Národnej rady Slovenskej republiky.

Správa Výboru Národnej rady Slovenskej republiky pre sociálne veci a bývanie o výsledku prerokovania návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 1322) bola schválená uznesením č. 306 z 26. novembra 2009.

Bratislava 26. novembra 2009

Jozef Halecký  v. r.

**predseda výboru**

**NÁRODNÁ  RADA  SLOVENSKEJ  REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: SEPR-1077/2009

**N á v r h**

**U z n e s e n i e**

**Národnej rady Slovenskej republiky**

**z .... decembra 2009**

**k  návrhu na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 1322)**

Národná rada Slovenskej republiky po prerokovaní

návrhu na voľbu  zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne

1. berie na vedomie

zánik členstva smrťou člena Dozornej rady Sociálnej poisťovne Petra Masára dňom 30. júna 2009 podľa § 123 odsek 17 písm. d) zákona č.461/461 Z. z. o sociálnom poistení

B. zvolila

podľa § 123 odsek 4 zákona č. 461/2003 Z. z. o sociálnom poistení za člena Dozornej rady Sociálnej poisťovne zástupcu navrhnutého reprezentatívnymi združeniami zamestnávateľov

**Branislava Masára.**